Cosmocalyx

Ti Cosmocalyx ket ti monotipiko a henero dagiti agsabsabong a mula iti pamilia ti Rubiaceae. Ti henero ket aglaon laeng iti maysa a sebbangan, viz. Cosmocalyx spectabilis, a mabirukan iti Mehiko, Belis, ken Guatemala.

 Deskripsion 
Ti Cosmocalyx spectabilis ket ti maysa a narapis a kayo, aginggana iti  iti katayag ken  iti diametro (dbh). Kalpasan ti anthesis, dumakkel iti maralabbasit ti maysa kadagiti uppat a pingir ti calyx, ti kasla bulong nga estruktura a tinawtawagan iti calycophyll. Dagitoy ket mangpalaka iti pannakaiwaras ti bunga babaen ti angin. Ti bunga ket silindriko nga agukrad a bassit a rengngat a kapsula. Ti tunggal maysa a rengngat ket aglaon iti maysa a basalo a naisengngat a bukel. Daytoy a kombinasion dagiti pannakailasin ket mangiduma ti Cosmocalyx manipud kadagiti sabali a henero ti Rubiaceae.

 Sistematika 
Ti Cosmocalyx ket ninaganan babaen ni Paul Standley idi 1930.Cosmocalyx page 56. In: Paul C. Standley. 1930. "Studies of American Plants – III". Field Museum of Natural History. Botanical series. 8(1):3-73. Ti kadawyan a nagan ket naala manipud kadagiti Taga-ugma a Griego a balikas ti kosmos, a ti kayatna a sawen ket "urnos", ken calyx, "ti maysa a calyx".

Ti Cosmocalyx is naikabil iti Deppea, Hoffmannia, Hamelia ken dagiti pay sabali a nadumaduma a henero iti tribu ti Hamelieae. Dagiti pannakaikabagian iti kaunegan iti daytoy a tribu ket di masigurado.

 Dagiti nagibasaran 

 Dagiti akinruar a silpo 
Kew World Checklist of Selected Plant Families, Cosmocalyx spectabilis
Cosmocalyx iti IPNI
Cosmocalyx iti Biodiversity Heritage Library
Cosmocalyx iti UniProt

Kategoria:Hamelieae